pythainlp/thaigov-v2-corpus-22032023 huggingface dataset:
วันจันทร์ที่ 15 สิงหาคม 2565
โฆษกรัฐบาลเผย นายกฯ ห่วงผู้หายป่วยแล้ว อาจพบภาวะลองโควิด (Long Covid)  แนะ สธ. ให้ความรู้แก่ประชาชน   รวมทั้งสามารถปรึกษาและรักษา โดยเบิกจ่ายค่ารักษาตามสิทธิได้
โฆษกรัฐบาลเผย นายกฯ ห่วงผู้หายป่วยแล้ว อาจพบภาวะลองโควิด (Long Covid)  แนะ สธ. ให้ความรู้แก่ประชาชน   รวมทั้งสามารถปรึกษาและรักษา โดยเบิกจ่ายค่ารักษาตามสิทธิได้
วันนี้ (15 ส.ค. 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยรายงานสถานการณ์การแพร่ระบาดของโควิด-19 ประจำวันว่า พบผู้ติดเชื้อโควิด-19 ผู้ป่วยรายใหม่ (15 สิงหาคม 2565) ผู้ป่วยรายใหม่ (รักษาตัวใน รพ.) จำนวน 1,663 ราย จำแนกเป็น ผู้ป่วยในประเทศ 1,663 ราย ผู้ป่วยมาจากต่างประเทศ 0 ราย ผู้ป่วยสะสม 2,398,653 ราย (ตั้งแต่ 1 มกราคม 2565) หายป่วยกลับบ้าน 2,335 ราย หายป่วยสะสม 2,401,480 ราย (ตั้งแต่ 1 มกราคม 2565) ผู้ป่วยกำลังรักษา 20,256 ราย เสียชีวิต 30 ราย เสียชีวิตสะสม 10,160 ราย (ตั้งแต่ 1 มกราคม 2565) จำนวนผู้ป่วยปอดอักเสบ รักษาตัวอยู่ในโรงพยาบาล 937 ราย ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากกระทรวงสาธารณสุข ความห่วงใยถึงผู้หายป่วยแล้ว อาจพบภาวะลองโควิด (Long Covid) ซึ่งเป็นภาวะที่พบในผู้ป่วยที่เคยเป็นโควิด-19 และรักษาจนหายแล้ว มอบหมายให้กระทรวงสาธารณสุข ประชาสัมพันธ์ ให้ความรู้เพื่อให้ประชาชนสามารถดูแลตนเองหากเกิดภาวะดังกล่าว เช่น เหนื่อยง่าย อ่อนเพลีย สมองล้า หัวตื้อ (brain fog) หายใจติดขัด และอาจมีอาการอื่น ๆ ประกอบ เช่น เจ็บหน้าอก ปวดศีรษะ ท้องเสีย อย่างไรก็ตามอาการลองโควิด (Long Covid) จะค่อย ๆ ดีขึ้นตามระยะเวลา
โฆษกประจำสำนักนายกรัฐมนตรี เปิดเผยสำหรับผู้สงสัยว่ามีอาการ Long Covid ในกทม. สามารถสอบถามและเข้ารับบริการ ปรึกษา ผ่านคลินิก (Long Covid) ติดตามอาการแบบ One Stop Service ผ่านศูนย์ BFC ทั้ง 9 แห่ง ได้แก่ โรงพยาบาลตากสิน โรงพยาบาลลาดกระบัง โรงพยาบาลสิรินธร โรงพยาบาลเจริญกรุงประชารักษ์ โรงพยาบาลราชพิพัฒน์ โรงพยาบาลผู้สูงอายุบางขุนเทียน โรงพยาบาลกลาง โรงพยาบาลหลวงพ่อทวีศักดิ์ ชุตินธฺโร อุทิศ และ โรงพยาบาลเวชการุณย์รัศมิ์ หรือบริการผ่าน App "หมอ กทม." ซึ่งจะครอบคลุมการให้คําปรึกษา การตรวจประเมิน การส่งตรวจทางห้องปฏิบัติการหรือตรวจพิเศษ การวินิจฉัย การดูแลรักษา ติดตามอาการ รวมถึงการส่งต่อแพทย์ผู้เชี่ยวชาญเฉพาะทาง (ในกรณีจําเป็น) โดยเบิกจ่ายค่ารักษาตามสิทธิของผู้ป่วยได้
วันอาทิตย์ที่ 22 สิงหาคม 2564
ขยายเวลา มหกรรมไกล่เกลี่ยหนี้เช่าซื้อรถยนต์
วันศุกร์ที่ 13 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลร่วมกับธนาคารแห่งประเทศไทยขยายเวลามหกรรมไกล่เกลี่ยหนี้เช่าซื้อรถยนต์ จากเดิมสิ้นสุดเดือน ก.ค. เป็น 31 ส.ค. 2564 สำหรับลูกหนี้ที่ยังไม่ถูกยึดรถสามารถขอพักชำระหนี้ได้ในอัตราดอกเบี้ยที่ถูกลง ส่วนลูกหนี้ที่ถูกยึดรถแล้วแต่ยังไม่ถูกขายทอดตลาด สามารถขอไกล่เกลี่ยเพื่อรับรถคืน พร้อมทั้งปรับโครงสร้างหนี้เพื่อผ่อนชำระต่อได้ในอัตราค่าธรรมเนียมและดอกเบี้ยที่ถูกลง แต่หากรถถูกขายทอดตลาดแล้ว สามารถเจรจาเพื่อขอผ่อนชำระหนี้เช่าซื้อส่วนที่ยังขาดได้ เพื่อบรรเทาภาระค่าใช้จ่ายให้กับประชาชนในช่วงการแพร่ระบาดของโรคโควิด-19 ผู้สนใจติดตามข้อมูลได้ที่เว็บไซต์ธนาคารแห่งประเทศไทย หรือติดต่อได้ที่ศูนย์คุ้มครองผู้ใช้บริการทางการเงิน สายด่วน 1213
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 22 กันยายน 2564
โฆษกดีอีเอสแจงไปรษณีย์ไทยไม่ได้ส่งไลน์หาลูกค้าให้ดาวน์โหลดแอปฯ เพื่อใช้คะแนนแลกซื้อสินค้าราคาพิเศษ ชี้เป็นการกระทำของมิจฉาชีพ ที่ปลอมตัวเป็นไปรษณีย์ไทย เพื่อหลอกขอข้อมูลที่สำคัญ
โฆษกดีอีเอสแจงไปรษณีย์ไทยไม่ได้ส่งไลน์หาลูกค้าให้ดาวน์โหลดแอปฯ เพื่อใช้คะแนนแลกซื้อสินค้าราคาพิเศษ ชี้เป็นการกระทำของมิจฉาชีพ ที่ปลอมตัวเป็นไปรษณีย์ไทย เพื่อหลอกขอข้อมูลที่สำคัญ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อมูลเกี่ยวกับประเด็นเรื่องไปรษณีย์ไทยส่งไลน์หาลูกค้าให้ดาวน์โหลดแอปฯเพื่อใช้คะแนนแลกซื้อสินค้าราคาพิเศษทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยบริษัทไปรษณีย์ไทยจำกัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีไลน์ชื่อTHAILAND POST 37และEMSไปรษณีย์ไทยส่งข้อความหาประชาชนเพื่อแจ้งให้ดาวน์โหลดแอปฯเพื่อนำคะแนนสะสมมาแลกซื้อสินค้าในราคาพิเศษนั้นทางบริษัทไปรษณีย์ไทยจำกัดได้ตรวจสอบเรื่องดังกล่าวและชี้แจงว่าไลน์ที่ใช้ชื่อดังกล่าวไม่ใช่ไลน์ทางการของไปรษณีย์ไทย
ทั้งนี้ทางไปรษณีย์ไทยขอเตือนให้ประชาชนระวังตกเป็นเหยื่อมิจฉาชีพปลอมเป็นพนักงานไปรษณีย์โทรศัพท์ติดต่อแจ้งการสะสมคะแนนสมาชิกใกล้หมดอายุใช้งานส่งSMSสร้างไลน์ปลอมในชื่อต่างๆอาทิEMS Thailandpostไปรษณีย์ให้ลิงก์ดาวน์โหลดแอปพลิเคชันปลอมEMS Centralพร้อมตัดต่อภาพพนักงานภาพประกาศภาพสื่อประชาสัมพันธ์ภาพข่าวประชาสัมพันธ์เพื่อเชิญชวนให้ซื้อสินค้าเครื่องใช้ไฟฟ้าโทรศัพท์มือถือรวมทั้งส่งใบแจ้งหนี้กรมสรรพากรให้จ่ายค่าภาษีของรางวัลและให้ลิงก์เข้าเว็บไซต์ปลอมเพื่อหลอกขอข้อมูลส่วนตัว
โดยปัจจุบันไปรษณีย์ไทยมีช่องทางติดต่อกับสมาชิกภายใต้“POST FAMILY (โพสต์แฟมิลี่)”ผ่านLine @Thailandpost SMSชื่อTHPostและอีเมลชื่อinfo@family.thailandpostprivilege.comเท่านั้นจึงขอแนะนำให้ผู้ใช้บริการสังเกตชื่ออีเมล/เว็บไซต์ที่ถูกต้องบัญชีไลน์มีเครื่องหมายรับรองติดตั้งแอปพลิเคชันจากplay storeหรือapp storeทุกครั้งพร้อมตรวจสอบสิทธิพิเศษและโปรโมชันจาก“POST FAMILY (โพสต์แฟมิลี่)”ได้ที่http//:postfamily.thailandpost.com
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากบริษัทไปรษณีย์ไทยจำกัดสามารถติดตามได้ที่เว็บไซต์www.thailandpost.co.thเพจเฟซบุ๊กบริษัทไปรษณีย์ไทยจำกัดไลน์ออฟฟิเชียล@Thailand Postหรือโทร. 1545 นอกจากนี้สามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
วันพุธที่ 1 กันยายน 2564
รัฐบาลแจงคืบหน้ามาตรการลดภาระค่าใช้จ่ายด้านการศึกษา  โอนแล้ว 2.17 หมื่นล้าน เร่งเยียวยานักเรียน-นักศึกษา
รัฐบาลแจงคืบหน้ามาตรการลดภาระค่าใช้จ่ายด้านการศึกษา  โอนแล้ว 2.17 หมื่นล้าน เร่งเยียวยานักเรียน-นักศึกษา
นางสาวรัชดา ธนาดิเรก รองโฆษกประจำสำนักนายกรัฐมนตรีกล่าวว่า ตามที่รัฐบาลมีมาตรการให้ความช่วยเหลือภาระค่าใช้จ่ายด้านการศึกษาของนักเรียนและนักศึกษาในช่วงการแพร่ระบาดโควิด-19 ขณะนี้ กระทรวงการอุดมศึกษา วิทยาศาสตร์ วิจัยและนวัตกรรม (อว.) และกระทรวงศึกษาธิการ (ศธ.) ได้ดำเนินการ โดยมีความคืบหน้าดังนี้
กระทรวงการอุดมศึกษาฯ ได้เริ่มการเบิกจ่ายเงินสำหรับโครงการ “อว.ลดค่าเทอม” แล้วตั้งแต่ 26 ส.ค.64 สำหรับมหาวิทยาลัยและสถาบันที่ได้จัดส่งข้อมูลผ่านการตรวจสอบและยืนยันความถูกต้อง ขณะนี้มีจำนวน 29 แห่ง รวมเป็นเงิน 2,250 ล้านบาท ซึ่งมหาวิทยาลัย/สถาบันอุดมศึกษาจะนำไปใช้ลดค่าเทอมและค่าธรรมเนียมการศึกษาภาคเรียนที่ 1/2564 ในสัดส่วนเงินสนับสนุนจากรัฐบาลตามหลักเกณฑ์และวิธีการ ซึ่งทางกระทรวงฯ ได้เร่งติดตามและตรวจสอบระบบการเบิกจ่ายเงินอย่างใกล้ชิด เงินทุกบาทที่รัฐบาลสนับสนุน ต้องถึงมือนิสิตนักศึกษา คืนให้กับคนที่ได้ชำระค่าเทอมและค่าธรรมเนียมการศึกษาไปแล้ว หรือใช้ลดค่าเทอมและค่าธรรมเนียมการศึกษาสำหรับผู้ที่กำลังจะชำระเงิน โดยมหาวิทยาลัยไม่เก็บเงินดังกล่าวไว้แต่อย่างใด ทั้งนี้ ได้ขอความร่วมมือมหาวิทยาลัยและสถาบันอุดมศึกษาทุกแห่งให้เร่งตรวจสอบและยืนยันข้อมูลนักศึกษาส่งมาที่กระทรวงโดยเร็ว เพื่อดำเนินการอนุมัติเบิกจ่ายแก่สถาบันที่เหลือ อีกประมาณ 100 กว่าแห่ง ให้เป็นไปตามเป้าหมายและกรอบระยะเวลาต่อไป
ส่วนการจ่ายเงินเยียวยาผู้ปกครองและนักเรียน จำนวน 2,000 บาท กระทรวงศึกษาธิการ ได้รับงบประมาณ จำนวน 1.95 หมื่นล้านบาท สำหรับเด็กนักเรียน 9.79 ล้านคน เมื่อ 30 ส.ค.ที่ผ่านมา และทำการจัดสรรไปยังหน่วยงานที่กำกับดูแลแล้ว ได้แก่ สำนักงานคณะกรรมการส่งเสริมการศึกษาเอกชน (สช.) สำนักงานส่งเสริมการศึกษานอกระบบและการศึกษาตามอัธยาศัย (กศน.) สำนักงานคณะกรรมการการอาชีวศึกษา (สอศ.) สำนักงานคณะกรรมการการศึกษาขั้นพื้นฐาน (สพฐ.) โดยแต่ละสำนักงาน จะโอนเงินไปให้โรงเรียนภายใต้สังกัดต่อไป และโรงเรียนจะโอนเงินหรือจ่ายเป็นเงินสด (หากไม่สามารถโอนเงินได้) ถึงมือผู้ปกครองตั้งแต่วันที่ 1-7 ก.ย. ทั้งนี้ ผู้ปกครองที่ไม่ได้รับเงินภายในเวลาดังกล่าว ขอให้ติดต่อโรงเรียนที่บุตรหลานศึกษาอยู่ หรือโทร หมายเลข 1579 / 1693
“นายกรัฐมนตรีกำชับให้ทั้งสองกระทรวง ติดตามตรวจสอบระบบการจ่ายเงินอย่างใกล้ชิด ทุกขั้นตอน ไม่ให้มีการทุจริต ให้เป็นไปอย่างโปร่งใส และต้องถึงมือผู้ปกครองนักเรียน และนักศึกษาอย่างครบถ้วน” นางสาวรัชดา กล่าว
............................
วันจันทร์ที่ 27 กันยายน 2564
นายกฯ ยินดีดิจิทัลไทยพัฒนาแบบก้าวกระโดด พร้อมเดินตามแผนการปฏิรูปประเทศ ไปสู่การพลิกโฉมประเทศไทย
นายกฯ ยินดีดิจิทัลไทยพัฒนาแบบก้าวกระโดด พร้อมเดินตามแผนการปฏิรูปประเทศ ไปสู่การพลิกโฉมประเทศไทย
วันที่ 27 กันยายน 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการวิจัยดัชนีคุณภาพชีวิตดิจิทัลของไทย ยินดีที่ไทยพัฒนาแบบก้าวกระโดดจากปีที่ผ่านมา
ข้อมูลจากการวิจัยของบริษัท Surfshark บริษัทรักษาความปลอดภัยทางไซเบอร์ระบุว่า “ไทย” ติดอันดับ 44 จาก 110 ประเทศที่มีคุณภาพอินเทอร์เน็ตที่ดีที่สุดในโลก ในดัชนีคุณภาพชีวิตดิจิทัล 2021 (Digital Quality of Life Index: DQL) ในดัชนีคุณภาพอินเทอร์เน็ต พิจารณาจากความเร็วและความน่าเชื่อถือของการเชื่อมต่อเน็ตบรอดแบรนด์และมือถือ และเป็นลำดับที่ 4 ในภูมิภาคอาเซียน ลำดับที่ 11 ในเอเชีย
การจัดอันดับดังกล่าวครอบคลุม 90% ของประชากรโลก หรือมากกว่า 6.9 พันล้านคน โดยประเมินประเทศต่าง ๆ ตามหลักด้านสุขภาพดิจิทัลขั้นพื้นฐาน 5 เสาหลัก ได้แก่ คุณภาพอินเทอร์เน็ต ความสามารถในการจ่ายอินเทอร์เน็ต โครงสร้างพื้นฐานอิเล็กทรอนิกส์ ความปลอดภัยทางอิเล็กทรอนิกส์ และรัฐบาลอิเล็กทรอนิกส์ เป็นองค์ประกอบหลักและอีก 14 ตัวบ่งชี้สนับสนุน โดยประเทศไทยมีคุณภาพอินเทอร์เน็ตเป็นเลิศ (อันดับที่ 19) แต่แสดงผลลัพธ์ที่ค่อนข้างต่ำในด้านความสามารถในการจ่ายอินเทอร์เน็ต (อันดับที่ 58) โครงสร้างพื้นฐานอิเล็กทรอนิกส์ (อันดับที่ 46) ความปลอดภัยทางอิเล็กทรอนิกส์ (อันดับที่ 63) และรัฐบาลอิเล็กทรอนิกส์ (อันดับที่ 51)
อย่างไรก็ดี ประเทศไทยได้แสดงให้เห็นหนึ่งในการปรับปรุงที่สำคัญที่สุดเมื่อเทียบกับ DQL 2020 โดยกระโดดขึ้นมา 19 อันดับจากอันดับที่ 63 มาอยู่ที่อันดับที่ 44 โดดเด่นในด้านคุณภาพอินเทอร์เน็ตทั่วโลก โดยนับตั้งแต่เริ่มต้นของการแพร่ระบาดของ COVID-19 ความเร็วมือถือของประเทศไทยเพิ่มขึ้น 81% อยู่ที่ 40.79 Mbps เป็นอันดับที่ 22 ของโลก ในขณะเดียวกันความเร็วบรอดแบรนด์เพิ่มขึ้น 29% อยู่ที่ 189.54 Mbps อยู่ในเป็นอันดับ 2 ของโลก ทั้งนี้ 5 ประเทศแรกของโลกได้แก่ เดนมาร์ก เกาหลีใต้ ฟินแลนด์ อิสราเอล และสหรัฐอเมริกา ตามลำดับ
ทั้งนี้ โฆษกรัฐบาลฯ กล่าวย้ำว่า รัฐบาลมุ่งมั่นและให้ความสำคัญกับการพัฒนาประเทศสู่การเป็นไทยแลนด์ 4.0 ให้ประชาชนสามารถเข้าถึงอินเทอร์เน็ตได้อย่างทั่วถึง ปลอดภัย และมีบริการอินเทอร์เน็ตเคลื่อนที่ความเร็วสูงที่สามารถเข้าถึงและพร้อมใช้แก่ประชาชนที่ครอบคลุมพื้นที่ทุกหมู่บ้าน พื้นที่ชุมชนและสถานที่ท่องเที่ยว รวมทั้งพัฒนาบริการและแพลตฟอร์มดิจิทัลเพื่อสนับสนุนการบริการจัดการภาครัฐไปสู่การเป็นรัฐบาลดิจิทัลที่มีการบูรณาการระหว่างหน่วยงาน การอำนวยความสะดวกแก่ภาคธุรกิจ รวมทั้งเพื่อตอบสนองความต้องการในการให้บริการประชาชนได้อย่างครอบคลุม รวดเร็ว โปร่งใส และตรวจสอบได้ ซึ่งถือเป็นการเดินตาม 1 ใน 5 ด้านแผนการปฏิรูปประเทศ เพื่อไปสู่การพลิกโฉมประเทศไทยตาม (ร่าง) แผนพัฒนาเศรษฐกิจและสังคมแห่งชาติ ฉบับที่ 13 ที่จะประกาศใช้ในปี พ.ศ. 2566 – 2570 เพื่อก้าวเดินต่อไปในระยะอีก 5 ปีข้างหน้า
วันจันทร์ที่ 27 มิถุนายน 2565
พม. มอบรางวัลทีมชนะการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19
พม. มอบรางวัลทีมชนะการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19
วันที่ 24 มิ.ย. 65เวลา 13.00 น. ที่ห้อง Magic 3 โรงแรมมิราเคิล แกรนด์ คอนเวนชั่น กรุงเทพฯนายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์เป็นประธานในพิธีปิดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19 พร้อมมอบรางวัลแก่ทีมที่ชนะการแข่งขัน โดยมีคณะกรรมการผู้ทรงคุณวุฒิตัดสินการแข่งขัน ได้แก่ ดร.สมชัย จิตสุชน ผู้ช่วยศาตราจารย์ ดร.ธร ปีติดล และนายอนรรฆ พิทักษ์ธานิน เข้าร่วม
นายธนสุนทรกล่าวว่า ตามที่ กระทรวงการพัฒนาสังคมและความมั่นคงของมนุษย์ (พม.) ได้จัดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19ระหว่างวันที่23 - 24มิถุนายน 2565เพื่อให้ได้ข้อเสนอนวัตกรรมทางสังคมสำหรับกลุ่มเปราะบางในสังคมเมืองที่มีความเสี่ยงสูงที่จะได้รับผลกระทบรุนแรงกว่ากลุ่มอื่นๆ ซึ่งมีความเสียเปรียบทางด้านโอกาส และการอยู่ในภาวะพึ่งพิง ประกอบกับการคุ้มครองทางสังคมของประเทศไทยที่ยังไม่ครอบคลุมและระดับสิทธิประโยชน์ที่ยังไม่เพียงพอ เพื่อนำไปสู่การลดผลกระทบด้านต่างๆ หรือรองรับการเปลี่ยนแปลงในการดำรงชีวิตและการประกอบอาชีพจากผลกระทบอย่างต่อเนื่องท่ามกลางสภาวะที่มีความไม่แน่นอนจากสถานการณ์การแพร่ระบาดของโรค COVID - 19ตั้งแต่ปี 2563
นายธนสุนทรกล่าวต่อไปว่า วันนี้ คณะกรรมการผู้ทรงคุณวุฒิได้พิจารณาตัดสินการแข่งขันจากการนำเสนอแนวคิด/ผลงาน (Pitching) ของทีมที่เข้ารอบสุดท้าย ผลปรากฏว่า 1) ทีมที่ได้รับรางวัลชนะเลิศ พร้อมเงินรางวัล 30,000 บาท คือ ทีมที่ 8 จากบริษัท ทูลมอโร จำกัด ประกอบด้วย นายสุรเสกข์ ยุทธิวัฒน์ (ผู้ก่อตั้งบริษัท) นายวรชัย ญาติอยู่ นางสาวศุภกาญจน์ จันทร์ประชุม และนางสาวดวงพร สิงห์สถิตย์ นำเสนอในหัวข้อ หัวอกเดียวกัน 2) ทีมที่ได้รับรางวัลรองชนะเลิศ พร้อมเงินรางวัล 10,000 บาท คือ ทีมที่ 2 จากสำนักงานปลัดกระทรวง พม. ประกอบด้วย นายสัญญา โพธิ์ทองคำ นางสาวสุกัญญา ฉัตรกระโทก นางสาวปิยธิดา แอบจันทึก และนางสาวสุรินทร์พร แก้วขา นำเสนอในหัวข้อ alarm alert wave warning และ 3) ทีมที่ได้รับรางวัลชมเชย พร้อมมเงินรางวัล 5,000 บาท คือ ทีมที่ 7 ประกอบด้วย นางสาวธนิษศาศ์ อัครพันธุ์ทวี นายศุภวุฒิ แพร่แสงเอี่ยม นางสาวสุพัตรา สำอางค์ศรี และนางสาวพราวตะวัน ฐิติวัชร์ธนากุล นำเสนอในหัวข้อ ศูนย์การเรียน(รู้)ไปด้วยกัน
นายธนสุนทรกล่าวเพิ่มเติมว่า ทั้งนี้ กระทรวง พม. โดยกองพัฒนานโยบายและนวัตกรรมทางสังคม จะนำผลงานที่ได้รางวัลชนะเลิศ หรือประเด็นที่เกี่ยวกับกระทรวง พม. ไปใช้ประโยชน์ในการช่วยเหลือกลุ่มเปราะบางทางสังคมในชุมชนเมืองอย่างเป็นรูปธรรมต่อไป นอกจากนี้ กระทรวง พม. ได้จัดตั้งศูนย์ช่วยเหลือสังคมระดับตำบลและชุมชน โดยจะนำนวัตกรรมนี้ไปปรับใช้กับศูนย์ต่างๆ โดยเฉพาะการช่วยเหลือพ่อ - แม่เลี้ยงเดี่ยว และเรื่องอื่นๆ ที่เกี่ยวข้อง ถ้าเรื่องไหนเราเห็นว่าจะเป็นประโยชน์ เราจะนำไปปรับใช้ เนื่องจากกระทรวง พม. กำลังต้องการความรู้ใหม่ๆ นวัตกรรมใหม่ๆ มาปรับใช้ เพื่อให้การช่วยเหลือกลุ่มเป้าหมายได้ตรงความต้องการและรวดเร็ว
วันเสาร์ที่ 14 พฤษภาคม 2565
รมต.อนุชา ลงพื้นที่ชัยนาท ดันโครงการ DIPROM ตัวช่วยยกระดับสินค้าชุมชน ส่งเสริมเศรษฐกิจฐานราก
รมต.อนุชา ลงพื้นที่ชัยนาท ดันโครงการ DIPROM ตัวช่วยยกระดับสินค้าชุมชน ส่งเสริมเศรษฐกิจฐานราก
วันนี้(14พฤษภาคม2565)เวลา14.00น.ณหอประชุมโรงเรียนชัยนาทพิทยาคมอําเภอเมืองชัยนาทจังหวัดชัยนาทนายอนุชานาคาศัยรัฐมนตรีประจำสำนักนายกรัฐมนตรี เป็นประธานเปิดโครงการ"DIPROMยกระดับสินค้าชุมชนกระตุ้นเศรษฐกิจฐานรากนำสู่รายได้คืนถิ่นชุมชน"ซึ่งจัดขึ้นโดยกรมส่งเสริมอุตสาหกรรมกระทรวงอุตสาหกรรมโดยมีดร.ณัฐพลรังสิตพลอธิบดีกรมส่งเสริมอุตสาหกรรมนางสาวชไมพรอำไพจิตรรองผู้ว่าราชการจังหวัดชัยนาทนางฉลองสงล่านายกสมาคมส่งเสริมการท่องเที่ยวจังหวัดชัยนาทเข้าร่วม
นายอนุชาฯกล่าวว่าโครงการ"DIPROMยกระดับสินค้าชุมชนกระตุ้นเศรษฐกิจฐานรากนําสู่รายได้คืนถิ่นชุมชน" เป็นโครงการสัญจรไปยังจังหวัดที่มีศักยภาพในการพัฒนาตนเองซึ่งที่ผ่านมาได้มีการลงพื้นที่ไปยังจ.สุโขทัยจ.พิจิตรจ.นครสวรรค์และในวันนี้มีการลงพื้นที่จ.ชัยนาทเป็นจังหวัดที่4 โดยมีเป้าหมายช่วยฟื้นฟูและยกระดับเศรษฐกิจฐานรากผ่านการถ่ายทอดองค์ความรู้การเพิ่มมูลค่าผลิตภัณฑ์เสริมสร้างทักษะด้านกระบวนการผลิตเพื่อสร้างอาชีพสร้างรายได้แก่ประชาชนในอนาคตโดยผู้เข้ารับการอบรมจะได้เรียนรู้การพัฒนาผลิตภัณฑ์ตามฐานการเรียนรู้ 4ฐานประกอบด้วยฐานที่1การทําไม้กวาดดอกหญ้าฐานที่2การทําไม้กวาดทางมะพร้าวฐานที่3การแปรรูปผลิตภัณฑ์จากเศษผ้าและฐานที่4การทําบรรจุภัณฑ์จากผักตบชวา
นายอนุชาฯ กล่าวต่อไปว่ากรมส่งเสริมอุตสาหกรรมได้กําหนดทิศทางการส่งเสริมวิสาหกิจชุมชนใหม่มุ่งเป้าพัฒนาไปสู่การเป็น"ชุมชนดีพร้อม"หรือDIPROM Communityซึ่งจะเป็นชุมชนที่มีความเข้มแข็งสามารถสร้างรายได้อย่างยั่งยืนโดยต่อยอดภาคการท่องเที่ยวจากสถานการณ์ในปัจจุบันมุ่งยกระดับไปสู่Genใหม่เน้นการปรับรูปแบบการดําเนินงานให้สอดรับกับการเปลี่ยนแปลงตอบโจทย์ความต้องการทั้งในเชิงพื้นที่และรองรับความต้องการของตลาดทั้งในและต่างประเทศตามนโยบายของพลเอกประยุทธ์จันทร์โอชานายกรัฐมนตรีที่ต้องการพัฒนาเศรษฐกิจฐานรากสร้างความเข้มแข็งให้ชุมชนเพื่อให้ประชาชนมีรายได้สามารถพึ่งพาตนเองได้
"ตนได้รับมอบหมายให้กำกับดูแลกองทุนหมู่บ้านและชุมชนเมืองแห่งชาติซึ่งเป็นอีกหน่วยงานสำคัญที่ช่วยขับเคลื่อนเศรษฐกิจระดับฐานรากให้มีความเข้มแข็งและเป็นความตั้งใจของรัฐบาลที่ต้องการให้ประชาชนทุกพื้นที่หลุดพ้นจากความยากจนโดยได้เดินหน้าส่งเสริมอาชีพให้ประชาชนพึ่งพาตนเองได้จากการสร้างมูลค่าของผลิตภัณฑ์ในพื้นถิ่น"นายอนุชาฯกล่าว
-------------------------------------
วันอังคารที่ 29 มิถุนายน 2564
บสย. ลุยค้ำฯสุดตัว อนุมัติค้ำฯสินเชื่อพุ่ง 103,000 ล้านบาท
บสย. แรงไม่ตก ลุยค้ำฯสุดตัว เร่งผลักดันสินเชื่อต่อลมหายใจธุรกิจ อนุมัติค้ำฯแล้ว 103,000 ล้านบาท ช่วยผู้ประกอบการ 107,000 ราย
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เผยผลดำเนินงานให้ความช่วยเหลือผู้ประกอบธุรกิจ ตั้งแต่ 1 ม.ค.-25 มิ.ย. 2564 ว่า ได้อนุมัติวงเงินค้ำประกันสินเชื่อรวมทุกโครงการ จำนวน 103,000 ล้านบาท ช่วยผู้ประกอบธุรกิจ จำนวน 107,000 ราย ได้แก่ โครงการค้ำประกันสินเชื่อฟื้นฟู จำนวน 35,000 ล้านบาท โครงการค้ำประกันสินเชื่อ PGS 9 จำนวนกว่า 50,000 ล้านบาท โครงการค้ำประกันสินเชื่อไมโคร 4 และโครงการอื่นๆ จำนวน 6,900 ล้านบาท
สำหรับผลดำเนินงานโครงการค้ำประกันสินเชื่อฟื้นฟู ขณะนี้มีสถาบันการเงินเข้าร่วมโครงการ 23 ธนาคาร อนุมัติค้ำประกันสินเชื่อ จำนวน 35,000 ล้านบาท ช่วยผู้ประกอบธุรกิจ จำนวน 12,300 ราย อนุมัติวงเงินค้ำประกันสินเชื่อเฉลี่ยต่อวัน ประมาณ 1,600 ล้านบาท โดย 5 อันดับกลุ่มธุรกิจที่ บสย.ค้ำสูงสุด ได้แก่ 1.ธุรกิจบริการ 2.ธุรกิจอาหารและเครื่องดื่ม 3.การผลิตสินค้าและการค้าอื่นๆ 4.ธุรกิจยานยนต์ และ 5 ธุรกิจพักแรม
นอกจากนี้ บสย. ยังมีมาตรการเยียวยาช่วยเหลือลูกค้าค้ำประกันสินเชื่อ เพื่อบรรเทาภาระการผ่อนชำระ สำหรับลูกหนี้ทั่วไป ได้แก่ มาตรการผ่อนชำระน้อยตามความสามารถจริง มาตรการดอกเบี้ยต่ำเพื่อแบ่งเบาภาระหนี้ ชำระค่างวดเงินต้น และ กลุ่มลูกหนี้ที่กำลังประสบปัญหา โดยลดจำนวนเงินค่างวด พักชำระหนี้ ระยะเวลา 6 เดือน
ทั้งนี้ยังได้เปิดให้บริการศูนย์ที่ปรึกษาทางการเงิน (บสย. F.A. Center) เมื่อเดือนกันยายน 2563 ตั้งอยู่ที่ ชั้น 1 อาคาร SME D Bank ถนนพหลโยธิน เพื่อเป็นศูนย์กลางที่ปรึกษาทางการเงิน แก้ไขหนี้ แนะนำการเข้าถึงสินเชื่อ การให้ความรู้ด้านการเงินกับเอสเอ็มอี โดยมีผู้ประกอบธุรกิจขอรับการปรึกษาแล้วกว่า 5,300 ราย ประกอบด้วย ขอรับคำปรึกษาจำนวน 2,613 ราย และร่วมโครงการฝึกอบรม จำนวน 2,687 ราย ในจำนวนนี้เป็นการขอรับการปรึกษาแบบเชิงลึก ประมาณ 1,000 ราย โดยขอรับคำปรึกษาสูงสุด 3 เรื่อง คือ 1.ขอสินเชื่อ 695 ราย สัดส่วน 69.5% 2. ปรับโครงสร้างหนี้ 178 ราย สัดส่วน 17.8% และ 3.เพื่อพัฒนาธุรกิจ 127 ราย สัดส่วน 12.7%
วันอังคารที่ 9 สิงหาคม 2565
รฟม. รับมอบรางวัล EIA Monitoring Awards 2021
จากโครงการรถไฟฟ้ามหานคร ที่ปฏิบัติตามมาตรการในรายงานการประเมินผลกระทบสิ่งแวดล้อมอย่างครบถ้วน ประจำปี 2564
นายสาโรจน์ ต.สุวรรณ ผู้ช่วยผู้ว่าการการรถไฟฟ้าขนส่งมวลชนแห่งประเทศไทยกระทรวงคมนาคม เป็นผู้แทน การรถไฟฟ้าขนส่งมวลชนแห่งประเทศไทย (รฟม.) เข้ารับมอบรางวัลสถานประกอบการที่ปฏิบัติตามมาตรการในรายงานการประเมินผลกระทบสิ่งแวดล้อม ประจำปี 2564 (EIA Monitoring Awards 2021) โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นผู้มอบรางวัลดังกล่าว ในการประชุมวิชาการสำนักงานนโยบายและแผนทรัพยากรธรรมชาติและสิ่งแวดล้อม (สผ.) ประจำปี พ.ศ. 2565 ภายใต้แนวคิด “47 ปี สผ. สืบสานปรัชญาเศรษฐกิจพอเพียง เพื่อการพัฒนาที่ยั่งยืน” ณ ห้องแกรนด์บอลลูม ชั้น 4 โรงแรมมิราเคิลแกรนด์คอนเวนชั่น กรุงเทพมหานคร
ทั้งนี้ รฟม. มีโครงการรถไฟฟ้าในความรับผิดชอบที่ได้รับคัดเลือกให้เข้ารับรางวัลประเภท “ดีเด่น” จำนวน 4 โครงการ ได้แก่ 1. รถไฟฟ้ามหานคร สายฉลองรัชธรรม
2. รถไฟฟ้ามหานคร สายเฉลิมรัชมงคล ช่วงหัวลำโพง - บางซื่อ
3. รถไฟฟ้ามหานคร สายเฉลิมรัชมงคล ช่วงหัวลำโพง - บางแค
4. รถไฟฟ้ามหานคร สายเฉลิมรัชมงคล ช่วงบางซื่อ - ท่าพระ
ซึ่งที่ผ่านมา รฟม. ได้กำกับดูแลทั้ง 4 โครงการ โดยได้รับความร่วมมือจากบริษัท ทางด่วนและรถไฟฟ้ากรุงเทพ จำกัด (มหาชน) (BEM) ในฐานะผู้รับสัมปทานในการปฏิบัติตามมาตรการในรายงานการประเมินผลกระทบสิ่งแวดล้อมอย่างครบถ้วนและต่อเนื่อง เพื่อรักษาสภาพแวดล้อมและส่งมอบคุณภาพชีวิตที่ดีให้แก่ประชาชนตลอดแนวสายทางรถไฟฟ้า ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอาทิตย์ที่ 20 มีนาคม 2565
กรมท่าอากาศยาน เร่งติดตามความคืบหน้าสายการบินนกแอร์หารือภาคการท่องเที่ยว
เพื่อความชัดเจนเส้นทางดอนเมือง - เบตง
กรมท่าอากาศยาน (ทย.) กระทรวงคมนาคม เร่งติดตามความคืบหน้าการดำเนินการของสายการบินนกแอร์ในการวางแผนและหารือกับผู้ประกอบการธุรกิจท่องเที่ยว เพื่อทำแผนการบินเส้นทางดอนเมือง-เบตง-ดอนเมือง ให้เป็นไปด้วยความเรียบร้อยช่วยอำนวยความสะดวกในการเดินทางแก่ประชาชน
เมื่อวันศุกร์ที่ 18 มีนาคม 2565 สายการบินนกแอร์ได้ทำการบินเที่ยวบินพิเศษ
"Amazing เบตง...ยิ่งกว่าโอเค" โดยเชิญผู้สื่อข่าว บล็อกเกอร์ และตัวแทนจำหน่ายบัตรโดยสาร ร่วมเดินทางเพื่อสัมผัสประสบการณ์การท่องเที่ยวผ่านท่าอากาศยานเบตง และพูดคุยกับหน่วยงานที่เกี่ยวข้องในพื้นที่ อาทิ การท่องเที่ยวแห่งประเทศไทยสำนักงานนราธิวาส
สมาคมธุรกิจการท่องเที่ยวอำเภอเบตง เป็นต้น
ทั้งนี้ สายการบินนกแอร์แจ้งว่าใน วันจันทร์ที่ 21 มีนาคม 2565 จะมีการประชุมร่วมกับหน่วยงานในพื้นที่เบตง ทั้งผู้ประกอบการธุรกิจท่องเที่ยว และหน่วยงานที่เกี่ยวข้อง เพื่อหาข้อสรุปที่ชัดเจนในการกลับมาเปิดเที่ยวบินเส้นทาง ดอนเมือง-เบตง ต่อไป
กรมท่าอากาศยาน พร้อมให้การสนับสนุนอย่างเต็มที่ในส่วนที่เกี่ยวข้องภายใต้กฎหมายและระเบียบ เพื่อให้นกแอร์สามารถทำการบินไปยังเบตงได้ สามารถตอบสนองความต้องการเดินทางของนักท่องเที่ยวและผู้โดยสาร รวมทั้งเป็นการเพิ่มรายได้และสร้างเศรษฐกิจแก่ชุมชนในพื้นที่ต่อไป
วันจันทร์ที่ 18 ตุลาคม 2564
การช่วยเหลือเกษตรกรประสบภัยน้ำท่วม
วันเสาร์ที่ 16 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพร้อมช่วยเหลือเยียวยาเกษตรกรในพื้นที่ประสบอุทกภัยตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 โดยให้เงินเยียวยาตามพื้นที่ที่เสียหายจริงครัวเรือนละไม่เกิน 30 ไร่ สำหรับข้าวไร่ละ 1,340 บาท พืชไร่และพืชผักไร่ละ 1,980 บาท ไม้ผล ไม้ยืนต้น และอื่นๆ ไร่ละ 4,048 บาท ทั้งนี้ หลังจากผู้ว่าราชการจังหวัดประกาศเขตการให้ความช่วยเหลือผู้ประสบภัยพิบัติกรณีฉุกเฉินแล้ว เกษตรกรจะต้องยื่นแบบ กษ 01 โดยให้ผู้ใหญ่บ้าน กำนัน อบต. หรือนายกเทศมนตรีรับรอง จากนั้นจะมีการตรวจสอบทะเบียนเกษตรกรและพื้นที่ที่เสียหายเพื่อให้ความช่วยเหลือ ผู้สนใจสอบถามเพิ่มเติมได้ที่ สำนักงานเกษตรจังหวัดทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 23 กันยายน 2564
สธ. ดีเดย์ 24 ก.ย. นี้ เปิดลงทะเบียนฉีดวัคซีนกระตุ้น สำหรับผู้ที่ได้รับซิโนแวค ครบ 2 เข็มแล้ว
.....
กระทรวงสาธารณสุข (สธ.) เผยว่า ผู้ที่รับวัคซีนซิโนแวคครบ 2 เข็ม ระหว่างเดือน มี.ค. - พ.ค. 64 ราว 5.5 แสนคน จะได้รับการฉีดวัคซีนเข็มกระตุ้นเพื่อเพิ่มภูมิคุ้มกัน
.
ประชาชนกลุ่มดังกล่าว สามารถลงทะเบียนได้ทั้งหน่วยบริการเดิมที่รับวัคซีน/หน่วยบริการอื่นในจังหวัดเดิม หากจำเป็นต้องฉีดกระตุ้นในจังหวัดอื่นนั้น
.
กรณีพื้นที่ กทม. ให้ติดต่อ "ศูนย์ฉีดวัคซีนกลางบางซื่อ" ส่วนต่างจังหวัดให้ศึกษาระบบการลงทะเบียนและระบบนัดหมายของจังหวัดนั้น ๆ
.
ทั้งนี้ เป็นการลงทะเบียนตามความสมัครใจ โดยใช้เอกสารรับรองการรับวัคซีนซิโนแวคครบ 2 เข็มได้ทั้งแบบกระดาษ หรือดิจิทัล คาดว่าจะเริ่มให้ลงทะเบียนตั้งแต่วันที่ 24 ก.ย. 64 เป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 2 ธันวาคม 2564
กรมทางหลวงชนบทเดินหน้าพัฒนาระบบติดตามความก้าวหน้าโครงการขนาดใหญ่ ยกระดับประสิทธิภาพการบริหารจัดการความปลอดภัยในสายทาง ตามนโยบายของรัฐมนตรีว่าการกระทรวงคมนาคม
ลดผลกระทบจากการก่อสร้างและมุ่งพัฒนาประสิทธิภาพการบริหารจัดการระบบคมนาคมให้มีความสะดวกรวดเร็วและปลอดภัย
กรมทางหลวงชนบท (ทช.) กระทรวงคมนาคม ดำเนินการพัฒนาระบบติดตามความก้าวหน้าโครงการขนาดใหญ่ ยกระดับประสิทธิภาพการบริหารจัดการความปลอดภัยในสายทาง พร้อมประเมินติดตามสภาพการจราจรและผลกระทบต่อสิ่งแวดล้อมบริเวณพื้นที่ก่อสร้าง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการลดผลกระทบจากการก่อสร้างและมุ่งพัฒนาประสิทธิภาพการบริหารจัดการระบบคมนาคมให้มีความสะดวกรวดเร็วและปลอดภัยให้กับประชาชนผู้ใช้เส้นทาง
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า เนื่องจาก ทช. มีโครงการก่อสร้างขนาดใหญ่หลายโครงการที่ใช้ระยะเวลาในการก่อสร้างและมีแนวโน้มที่อาจส่งผลกระทบต่อการจราจรและพื้นที่โดยรอบ กระทรวงคมนาคมจึงได้มีนโยบายให้ ทช. บริหารจัดการจราจรในงานก่อสร้างโดยเฉพาะอย่างยิ่ง ในช่วงระหว่างดำเนินการก่อสร้าง เพื่อให้การดำเนินงานเป็นไปตามแผนอย่างมีประสิทธิภาพ ลดผลกระทบด้านการจราจร สังคม และสิ่งแวดล้อม ดังนั้น ทช. จึงได้พัฒนาระบบติดตามโครงการขนาดใหญ่โดยมีเป้าหมายในการติดตามประเมินความก้าวหน้าผลการก่อสร้าง สภาพการจราจร ประเมินความเสี่ยงของอุบัติเหตุและผลกระทบต่อสิ่งแวดล้อม ด้วยการจัดเก็บข้อมูลผ่านเครื่องมืออัตโนมัติที่ติดตั้งในพื้นที่ก่อสร้าง เช่น กล้องวงจรปิด CCTV อุปกรณ์ตรวจวัดสิ่งแวดล้อมและสภาพอากาศ เป็นต้น โดยข้อมูลต่าง ๆ จะถูกส่งไปยังระบบวิเคราะห์และประมวลผลข้อมูลด้วยระบบปัญญาประดิษฐ์ (AI) แบบ Real Time ซึ่งผู้รับผิดชอบโครงการ และเจ้าหน้าที่สามารถติดตามความก้าวหน้าของโครงการ ดำเนินการป้องกันแก้ไขปัญหาที่อาจเกิดขึ้นในบริเวณการก่อสร้างได้อย่างรวดเร็วผ่านทางคอมพิวเตอร์พกพาหรือสมาร์ตโฟน จากการเปรียบเทียบสภาพการจราจรสภาพอากาศบริเวณโครงการทั้งก่อนดำเนินการและระหว่างดำเนินการได้อย่างต่อเนื่อง
ทั้งนี้ ทช. ได้พิจารณาคัดเลือกโครงการนำร่องในปีงบประมาณ 2564 จำนวน 3 โครงการ ซึ่งมีปริมาณการจราจรสูง ได้แก่ โครงการขยายถนนชัยพฤกษ์ จังหวัดนนทบุรี โครงการก่อสร้างถนนทางหลวงชนบทสาย สป.4002 แยก ทล.3344 - บ้านบางพลีใหญ่ อำเภอเมือง และบางพลี จังหวัดสมุทรปราการ และโครงการก่อสร้างถนนทางหลวงชนบทสาย ปท.3004 แยก ทล.305 - บ้านลำลูกกา อำเภอธัญบุรี และลำลูกกา จังหวัดปทุมธานี และปัจจุบันอยู่ระหว่างการขยายผลการติดตั้งอุปกรณ์ไปยังโครงการในปีงบประมาณ 2565 ได้แก่ โครงการก่อสร้างถนนสายเชื่อมศูนย์ซ่อมอากาศยาน - ศูนย์กลางการค้าส่งชายแดนบริเวณสะพานมิตรภาพแห่งที่ 3 - ถนนเชื่อมแผ่นดินหมายเลข 212 อำเภออุเทน จังหวัดนครพนม และโครงการก่อสร้างสะพานเหล็กข้ามคลองมหาสวัสดิ์ จังหวัดนนทบุรี
วันเสาร์ที่ 4 มิถุนายน 2565
โฆษกรัฐบาลเผย “นายกฯ” ชื่นชมเจ้าหน้าที่ทุกภาคส่วน เคร่งครัดตรวจติดตามประเมินผลการปฏิบัติตามมาตรการสาธารณสุข-ข้อกำหนด ศบค. หลังดีเดย์ 1 มิ.ย. ผ่อนคลายเปิดสถานบริการบันเทิงพื้นที่สีเขียว-ฟ้า
โฆษกรัฐบาลเผย “นายกฯ” ชื่นชมเจ้าหน้าที่ทุกภาคส่วน เคร่งครัดตรวจติดตามประเมินผลการปฏิบัติตามมาตรการสาธารณสุข-ข้อกำหนด ศบค. หลังดีเดย์ 1 มิ.ย. ผ่อนคลายเปิดสถานบริการบันเทิงพื้นที่สีเขียว-ฟ้า ด้านสถานประกอบการขานรับ พร้อมปรับตัวให้สอดคล้องกับสถานการณ์
วันนี้ (4 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการดำเนินงานของเจ้าหน้าที่และหน่วยงานที่เกี่ยวข้องทุกฝ่าย ทั้งในส่วนกลางและระดับพื้นที่ ที่ร่วมกันทำงานอย่างเข้มแข็งในการตรวจติดตามประเมินผลกลุ่มสถานบริการ สถานประกอบการ ที่มีลักษณะคล้ายสถานบริการ สถานบันเทิง ผับ บาร์ คาราโอเกะ หรือสถานที่อื่นที่มีลักษณะคล้ายกันให้มีการปฏิบัติตามตามมาตรการสาธารณสุขและข้อกำหนด ศบค. หลังสถานบริการบันเทิงดังกล่าวในพื้นที่สีเขียว-สีฟ้า ได้เปิดกิจการวันแรกไปแล้วเมื่อ 1 มิ.ย. 65 ที่ผ่านมา ซึ่งสถานประกอบการและแหล่งสถานบริการบันเทิงต่าง ๆ ได้ให้ความร่วมมือกับภาครัฐเป็นอย่างดี ในการปฏิบัติตามมาตรการสาธารณสุขและข้อกำหนด ศบค. พร้อมมีการปรับตัวและกิจกรรมที่สอดรับกับสถานการณ์การแพร่ระบาดของโควิด-19 ที่เกิดขึ้นในปัจจุบันและรองรับการเปิดประเทศตามนโยบายรัฐบาล
“กรณีที่มีสถานบริการและสถานบันเทิงหลายแห่ง เรียกร้องต้องการให้รัฐบาลมีการขยายเวลาเปิดจากไม่เกินเวลา 24.00 น. เป็นให้เปิดได้ถึง 02.00 น. นั้น การดำเนินการหรือการผ่อนคลายมาตรการต่าง ๆ ก็ต้องขึ้นอยู่กับความร่วมมือของทุกคน ไม่ว่าจะเป็นผู้ประกอบการสถานบริการบันเทิงและผู้ที่มารับบริการ รวมถึงประชาชนทุกคนในการปฏิบัติตามมาตรการด้านสาธารณสุขและข้อกำหนดของ ศบค. อย่างเคร่งครัดต่อเนื่อง ซึ่งเชื่อว่าหากสถานการณ์โควิด-19 ในประเทศคลี่คลายในทิศทางที่ดีขึ้น รัฐบาลก็จะมีการประชุมหารือกับ ศบค. และหน่วยงานที่เกี่ยวข้อง เพื่อปรับมาตรการต่าง ๆ ให้เป็นไปอย่างเหมาะสมและสอดคล้องกับสถานการณ์ของโลก โดยคำนึงถึงประโยชน์และผลกระทบต่อประชาชน ตลอดจนเศรษฐกิจและสังคมของประเทศโดยรวมเป็นสำคัญ” โฆษกประจำสำนักนายกรัฐมนตรี กล่าว
.....................
วันพุธที่ 23 มีนาคม 2565
รองปลัดฯ ภานุวัฒน์ เยี่ยมชมงาน Bangkok International Motor Show (รอบสื่อมวลชน)
นายภานุวัฒน์ ตริยางกูรศรี รองปลัดกระทรวงอุตสาหกรรม เยี่ยมชมงาน Bangkok International Motor Show (รอบสื่อมวลชน)
รองปลัดฯ ภานุวัฒน์ เยี่ยมชมงาน Bangkok International Motor Show (รอบสื่อมวลชน)
วันที่ 22 มีนาคม 2565 นายภานุวัฒน์ ตริยางกูรศรี รองปลัดกระทรวงอุตสาหกรรม เยี่ยมชมยนตรกรรมล้ำสมัย ภายในงาน Bangkok International Motor Show 2022 (ครั้งที่ 43) พร้อมด้วย นายพิสิฐ รังสฤษฏ์วุฒิกุล ผู้อำนวยการสถาบันยานยนต์ ตามคำเชิญของ บริษัท เกรท วอลล์ มอเตอร์ ประเทศไทย (GWM) โดยมี นายครรชิต ไชยสุโพธิ์ รองประธานฝ่ายกิจการองค์กรและรัฐกิจสัมพันธ์ บริษัท เกรท วอลล์ มอเตอร์ ประเทศไทย ให้การต้อนรับ พร้อมทั้งได้หารือ เกี่ยวกับ ความร่วมมือด้านแบตเตอรี่ยานยนต์ไฟฟ้า ร่วมกับบริษัทที่มาออกบูธภายในงาน อาธิ Arun+(Swap&go), Honda, Sakun C, Panus Drive เป็นต้น ทั้งนี้ งาน Bangkok International Motor Show 2022 จัดขึ้นระหว่างวันที่ 23 มีนาคม - 3 เมษายน 2565 ณ อาคารชาเลนเจอร์ 1-3 อิมแพค เมืองทองธานี
วันจันทร์ที่ 18 ตุลาคม 2564
โครงการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะ
วันอาทิตย์ที่ 17 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบโครงการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะที่มีอายุเกิน 65 ปี ไม่ได้อยู่ในระบบประกันสังคม ในพื้นที่ควบคุมสูงสุดและเข้มงวด 29 จังหวัด โดยให้เงินช่วยเหลือค่าครองชีพคนละ 5,000 บาทต่อเดือน สำหรับกลุ่ม 13 จังหวัดแรก ได้รับเป็นเวลา 2 เดือน กลุ่ม 16 จังหวัดเพิ่มเติมได้รับเป็นเวลา 1 เดือน โอนจ่ายภายในเดือน พ.ย.2564 ผ่านบัญชีพร้อมเพย์ที่ผูกกับเลขบัตรประจำตัวประชาชน โดยจองคิวลงทะเบียนได้ในวันพรุ่งนี้ (18 ต.ค.64) ทางแอปพลิเคชัน DLT Smart Queue และเดินทางไปลงทะเบียนตามวันเวลาที่จองไว้ที่กรมการขนส่งทางบก สำนักงานขนส่งพื้นที่ และสำนักงานขนส่งจังหวัดทั่วประเทศ สอบถามเพิ่มเติมได้ที่ สายด่วน 1584
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 22 กรกฎาคม 2565
สธ. ย้ำ! ฉีดวัคซีนโควิด - ไข้หวัดใหญ่พร้อมกันได้ ช่วยลดเสี่ยงติดเชื้อช่วงฤดูฝน
.....
กระทรวงสาธารณสุข เผยขณะนี้เป็นช่วงฤดูฝน นอกจากโรคโควิด-19 ที่มีแนวโน้มการติดเชื้อเพิ่มขึ้นแล้ว ยังมีโอกาสติดเชื้อไวรัสไข้หวัดใหญ่เพิ่มมากขึ้นด้วย ซึ่งทั้ง 2 โรคเป็นโรคติดเชื้อระบบทางเดินหายใจ และมีอาการคล้ายกัน การใช้มาตรการป้องกันตนเองจากโรคโควิด-19 ทั้งการเว้นระยะห่าง ล้างมือ และสวมหน้ากากอนามัยเมื่ออยู่ร่วมกับผู้อื่น ช่วยป้องกันการติดเชื้อไข้หวัดใหญ่ได้เช่นกัน
.
พร้อมแนะนำประชาชนที่เป็นกลุ่มเสี่ยง ที่ยังไม่ได้รับวัคซีนโควิด-19 สามารถเข้ารับการฉีดวัคซีนไข้หวัดใหญ่พร้อมวัคซีนโควิด-19 โดยไม่ต้องเว้นระยะห่าง เพื่อสร้างภูมิคุ้มกันให้ร่างกาย ซึ่งจะช่วยลดความเสี่ยงการติดเชื้อ ลดอาการป่วยรุนแรงและเสียชีวิตจากทั้ง 2 โรคได้
.
7 กลุ่มเสี่ยง ที่จำเป็นต้องได้รับการฉีดวัคซีน สามารถเข้ารับบริการได้ฟรีในสถานบริการของกระทรวงสาธารณสุขหรือจุดบริการฉีดวัคซีนใกล้บ้าน
1. หญิงตั้งครรภ์อายุครรภ์มากกว่า 4 เดือนขึ้นไป
2. เด็กอายุ 6 เดือน - 2 ปี
3. ผู้ป่วย 7 โรคเรื้อรัง คือ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย เบาหวาน และมะเร็งที่ได้รับยาเคมีบำบัด
4. ผู้สูงอายุมากกว่า 65 ปีขึ้นไป
5. ผู้พิการทางสมองที่ช่วยเหลือตนเองไม่ได้
6. โรคธาลัสซีเมียและผู้ที่ภูมิคุ้มกันบกพร่อง รวมผู้ติดเชื้อเอชไอวีที่มีอาการ
7. โรคอ้วน ผู้มีน้ำหนักมากกว่า 100 กก. หรือมีค่าดัชนีมวลกาย (BMI) มากกว่า 35 กก./ตรม.
Cr. กระทรวงสาธารณสุข
#ไทยคู่ฟ้า #ร่วมต้านโควิด19
-------------------
วันอาทิตย์ที่ 8 พฤษภาคม 2565
นายกฯ พอใจตัวเลขผู้ติดเชื้อโควิด-19 ลดลงติดต่อกัน 5 วันต่อเนื่อง ย้ำ สธ. เฝ้าระวังการกลายพันธุ์ในต่างประเทศ
.....
พลเอก ประยุทธ์ จันทร์โอชา นายกรัฐมนตรีและ รมว.กลาโหม ชื่นชมและขอบคุณประชาชนทุกภาคส่วนที่ร่วมกันปฏิบัติตามมาตรการด้านสาธารณสุขจนส่งผลให้ตัวเลขผู้ติดติดเชื้อไวรัสโควิด-19 ของไทยลดลงมาอยู่ในหลักพันติดต่อกัน 5 วันแล้ว ซึ่งขณะนี้สถานการณ์เริ่มทรงตัว และมีการดูแลรักษาที่บ้าน (Home Isolation) มากขึ้น ทำให้หลายสถานพยาบาลปรับลดการดูแลผู้ป่วยโควิด - 19 ในสถานพยาบาลลง และกลับมารักษาผู้ป่วยโรคอื่น ๆ รวมถึงทำการรักษาผ่าตัดเพิ่มมากขึ้น ภายใต้เงื่อนไขที่ไม่มีการระบาดของโรคโควิด – 19 ที่รุนแรง
.
อย่างไรก็ตาม ขอให้ทุกคนร่วมมือกันปฏิบัติตามมาตรการป้องกันโรคโควิด-19 แบบครอบจักรวาล (Universal Prevention) อย่างเคร่งครัดต่อไปเพื่อทำให้ตัวเลขผู้ติดเชื้อลดลงอีก
.
พร้อมมอบหมายกระทรวงสาธารณสุข ติดตามและเฝ้าระวังการตรวจพบเชื้อโควิด-19 กลายพันธุ์สายพันธุ์ย่อยในบางประเทศ เพื่อเตรียมความพร้อมรับมือให้ทันกับสถานการณ์ที่เกิดขึ้น
#ไทยคู่ฟ้า#ร่วมต้านโควิด19
-------------------
วันศุกร์ที่ 15 เมษายน 2565
รัฐมนตรีว่าการกระทรวงยุติธรรม กางผลงาน”กองทุนยุติธรรม” ช่วยประชาชนไม่มีเงินประกันตัว-ไม่มีทนายความ แล้ว 2,457 ราย อนุมัติงบแล้ว 190 ล้านบาท สั่งเร่งทำงานเชิงรุก
รัฐมนตรีว่าการกระทรวงยุติธรรม กางผลงาน”กองทุนยุติธรรม” ช่วยประชาชนไม่มีเงินประกันตัว-ไม่มีทนายความ แล้ว 2,457 ราย อนุมัติงบแล้ว 190 ล้านบาท สั่งเร่งทำงานเชิงรุก ช่วยคนเดือดร้อนให้ได้มากยิ่งขึ้น หวังลบคำ คุกมีไว้ขังคนจน ชี้ ต้องทำให้กระทรวงยุติธรรม
วันที่ 15 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงผลการดำเนินงานกองทุนยุติธรรม ปี 2565 ว่า กองทุนยุติธรรม ที่มีภารกิจช่วยเหลือประชาชน ที่ไม่มีเงินประกันตัว และไม่มีเงินจ้างทนายความในการต่อสู้คดี เราได้ให้ความช่วยเหลือประชาชน ตั้งแต่ 1 ต.ค.64- 31 มี.ค.65 ไปแล้วจำนวน 2,457 ราย โดยประชาชนที่เข้ารับบริการ มีทั้งปรึกษาทางกฎหมาย และช่วยเหลือตามภารกิจกองทุนยุติธรรม อาทิ ช่วยเหลือประชาชนในการดำเนินคดี 1,555 ราย แล้วเสร็จถึง 1,425 ราย การขอปล่อยชั่วคราวผู้ต้องหา หรือ จำเลย 592 ราย แล้วเสร็จไป 473 ราย การช่วยเหลือผู้ถูกละเมิดฯ 32 ราย แล้วเสร็จ 14 ราย และสนับสนุนการให้ความรู้ทางกฎหมาย 80 ราย แล้วเสร็จถึง 66 ราย
นายสมศักดิ์ กล่าวต่อว่า ในส่วนของงบประมาณที่ได้อนุมัติให้ความช่วยเหลือประชาชน ได้เร่งดำเนินการตามภารกิจแล้ว อาทิ การช่วยเหลือประชาชนในการดำเนินคดี อนุมัติไปแล้ว 18 ล้านบาท จากที่ตั้งงบประมาณไว้ 45 ล้านบาท การขอปล่อยชั่วคราวผู้ต้องหาหรือจำเลย อนุมัติแล้ว 168 ล้านบาท จากที่ตั้งงบประมาณไว้ 130 ล้านบาท การช่วยเหลือผู้ได้รับผลกระทบจากการถูกละเมิดสิทธิมนุษยชน อนุมัติแล้ว 1.6 แสนบาท จากที่ตั้งงบไว้ 2 ล้านบาท และการให้ความรู้ทางกฎหมายแก่ประชาชน อนุมัติแล้ว 3.2 ล้านบาท จากงบที่ตั้งไว้ 20 ล้านบาท โดยรวมทุกภารกิจในกองทุนยุติธรรม อนุมัติแล้ว 190 ล้านบาท จากที่ตั้งงบประมาณไว้ 197 ล้านบาท
“กองทุนยุติธรรม ผมได้มอบนโยบายให้ทุกหน่วยงานที่เกี่ยวข้อง เร่งช่วยเหลือพี่น้องประชาชน ที่มีความเดือดร้อนจากการถูกดำเนินคดี แล้วไม่มีความรู้ทางด้านกฎหมาย รวมถึงไม่มีเงินจ้างทนายความ เพราะที่ผ่านมา มักมีประชาชนเข้าใจผิดว่า ผู้มีรายได้น้อย ไม่สามารถหาทนายสู้คดีได้ หรือ คำนิยามที่ติดหู คุกมีไว้ขังคนจน ดังนั้น กองทุนยุติธรรม จะเข้าไปช่วยเหลือทั้งหมด ให้ประชาชนรู้สึกว่ามีที่พึ่งพิง ซึ่งจากตัวเลขประชาชน ที่เข้ารับบริการ ผมมองว่า ยังน้อยอยู่ หลังสงกรานต์เราต้องเร่งลงพื้นที่ เพื่อหาคนที่ยังเดือดร้อนอยู่ ให้ได้รับการช่วยเหลือ และเข้าถึงสิทธิของตัวเอง ดังนั้น จากนี้ เราต้องช่วยกันทำงานแบบเชิงรุก ให้เร็วกว่าปัญหาที่ประชาชนต้องพบเจอ และเราจะกลายเป็นหน่วยงานที่ประชาชน นึกถึงในลำดับแรกๆเมื่อเดือดเนื้อร้อนใจ โดยประชาชนที่เดือดร้อน สามารถยื่นคำขอรับความช่วยเหลือได้ที่อาคารกระทรวงยุติธรรม สำนักงานยุติธรรมจังหวัดทั่วประเทศ หรือ สายด่วน 1111 กด 77 ” รมว.ยุติธรรม กล่าว
วันอาทิตย์ที่ 7 สิงหาคม 2565
นายกรัฐมนตรีเตรียมเป็นประธานประชุมติดตามความพร้อมการเป็นเจ้าภาพจัดประชุมผู้นำเอเปค ส.ค. นี้ถึงคิว 2 ประชุมสำคัญด้านท่องเที่ยวและสาธารณสุข
นายกรัฐมนตรีเตรียมเป็นประธานประชุมติดตามความพร้อมการเป็นเจ้าภาพจัดประชุมผู้นำเอเปค ส.ค. นี้ถึงคิว 2 ประชุมสำคัญด้านท่องเที่ยวและสาธารณสุข เจ้าหน้าที่จาก 21 เขตเศรษฐกิจเข้าร่วมหลายร้อยคน เชิญชวนคนไทยร่วมเป็นเจ้าบ้านให้การต้อนรับสร้างความประทับใจ
วันที่ 7 ส.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในวันพรุ่งนี้(8 ส.ค.) พล.อ.ประยุทธ์ จันทร์โอชา นายกรัฐมนตรีและรมว.กลาโหม จะเป็นประธานการประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 2/2565 ผ่านระบบวิดีโอคอนเฟอเรนซ์ เพื่อติดตามการเตรียมการของคณะอนุกรรมการแต่ละชุดเพื่อรับการประชุมผู้นำเขตเศรษฐกิจเอเปค ซึ่งจะมีขึ้นระหว่างวันที่ 18-19 พ.ย. 2565 ที่กรุงเทพมหานคร รวมถึงแผนงานการประชุมที่เกี่ยวข้องที่จะเกิดขึ้นก่อนการประชุมระดับผู้นำ
พร้อมกันนี้ หน่วยงานต่างๆ ซึ่งดำเนินการเป็นเจ้าภาพจัดการประชุมระดับรัฐมนตรีและเจ้าหน้าที่อาวุโสเอเปคไปในช่วงที่ผ่านมาจะได้รายงานผลการประชุมพร้อมประเด็นที่จะนำเสนอสู่ที่ประชุมผู้นำในช่วงเดือน พ.ย.
สำหรับเดือน ส.ค. นี้ ประเทศไทยมีกำหนดเป็นเจ้าภาพการจัดประชุมที่เกี่ยวข้องสำคัญ 2 การประชุม ซึ่งจะมีเจ้าหน้าที่จากทั้ง 21 เขตเศรษฐกิจเข้าร่วมในแต่ละการประชุมหลายร้อยคน ได้แก่ การประชุมรัฐมนตรีท่องเที่ยวเอเปคและการประชุมที่เกี่ยวข้อง ระหว่างวันที่ 14-20 ส.ค. ซึ่งกระทรวงการท่องเที่ยวและกีฬาเป็นหน่วยงานเจ้าภาพ และการประชุมระดับสูงว่าด้วยสาธารณสุขและเศรษฐกิจ ระหว่างวันที่ 22-26 ส.ค. ที่กระทรวงสาธารณสุขเป็นหน่วยงานเจ้าภาพ โดยทั้ง 2 การประชุมจัดขึ้นที่กรุงเทพมหานคร
น.ส.ไตรศุลี กล่าวว่า ประเทศไทยเป็นเจ้าภาพจัดการประชุมเอเปค ปี พ.ศ. 2565 โดยกำหนดหัวข้อหลักการเป็นเจ้าภาพคือ “เปิดกว้าง สร้างสัมพันธ์ เชื่อมโยงกัน สู่สมดุล” หรือ Open. Connect. Balance. มีประเด็นสำคัญ คือ ส่งเสริมการเจริญเติบโตที่ยั่งยืนและครอบคลุม อำนวยความสะดวกการค้าและการลงทุน และ การฟื้นฟูจากผลกระทบของโควิด โดยนำแนวคิดเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว มาใช้เพื่อบูรณาการแนวทางการพัฒนาแต่ละด้านเข้าด้วยกัน
“ในห้วงเวลาที่ประเทศไทยเป็นเจ้าภาพการจัดประชุมเอเปคและประชุมที่เกี่ยวข้องในปี 2565 รัฐบาลขอเชิญชวนให้คนไทยทุกคนตลอดจนผู้ประกอบการธุรกิจทุกภาคส่วนร่วมกันเป็นเจ้าบ้านที่ดี ต้อนรับผู้เข้าร่วมประชุมตลอดจนสื่อมวลชนจากทั่วโลกที่เดินทางมาทำข่าวการประชุมเพื่อสร้างความประทับใจและนำเรื่องราวของประเทศไทยไปเผยแพร่ ให้การเป็นเจ้าภาพเอเปคในครั้งนี้เกิดประโยชน์กับประเทศไทยทั้งทางตรงและทางอ้อมมากที่สุด”น.ส.ไตรศุลี กล่าว
วันเสาร์ที่ 2 เมษายน 2565
​ นายกฯ ย้ำประเทศไทยต้องเดินหน้าด้วยนวัตกรรม ติดตามการทำงานขับเคลื่อนประเทศด้วยเทคโนโลยี 5G อย่างต่อเนื่องเพื่อเพิ่มประสิทธิภาพการทำงานให้ประโยชน์ถึงประชาชน
​
นายกฯ ย้ำประเทศไทยต้องเดินหน้าด้วยนวัตกรรม ติดตามการทำงานขับเคลื่อนประเทศด้วยเทคโนโลยี 5G อย่างต่อเนื่องเพื่อเพิ่มประสิทธิภาพการทำงานให้ประโยชน์ถึงประชาชน
วันนี้ (2 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญกับการพัฒนานวัตกรรมให้เท่าทันความก้าวหน้าของโลก โดยได้ติดตามความคืบหน้า การดำเนินนโยบายขับเคลื่อนประเทศด้วยเทคโนโลยี 5G อย่างต่อเนื่อง และได้กำหนดให้เป็นยุทธศาสตร์สำคัญของรัฐบาลในการนำเทคโนโลยีมาเพิ่มประสิทธิภาพภาครัฐ นำมาประยุกต์ใช้ให้เกิดประโยชน์ทุกมิติ เพื่อตอบสนองความต้องการประชาชนให้ได้อย่างทั่วถึง
นายธนกร กล่าวว่า สถานการณ์การแพร่ระบาดของโควิด-19 ในปัจจุบัน ทำให้ประชาชนประสบกับข้อจำกัดในการเข้าถึงบริการทางการแพทย์ ด้วยความห่วงใยที่นายกรัฐมนตรีมีต่อพี่น้องประชาชนจึงได้มอบนโยบายให้เร่งผลักดัน นำเทคโนโลยีเข้ามาเป็นส่วนสำคัญในสนับสนุนการพัฒนาระบบบริการสาธารณสุขให้มีความทันสมัย ช่วยให้ประชาชนสามารถเข้าถึงบริการได้อย่างทั่วถึงและเท่าเทียม แม้ในสถานการณ์ที่มีขีดจำกัดด้านการขนส่ง อาทิ กรณีภัยพิบัติทางธรรมชาติ หรือการแพร่ระบาดของโรค จึงทำให้ทุกประเทศต้องหันมาพึ่งพาพัฒนาการนวัตกรรมดิจิทัลมากขึ้น โดยเมื่อปลายปีที่ผ่านมา นายกรัฐมนตรีได้เป็นประธานในพิธีเปิดงานโครงการ “ต้นแบบโรงพยาบาลอัจฉริยะระดับโลกด้วยเทคโนโลยีเครือข่าย 5G และระบบปัญญาประดิษฐ์” ณ โรงพยาบาลศิริราช ถือเป็นโครงการนำร่องของโครงการ 5G Smart Hospital ของประเทศไทย และเป็นความร่วมมือด้านเทคโนโลยี 5G ระหว่างจีน-ไทย ช่วยให้ไทยเป็นประเทศแรกในภูมิภาคเอเชียตะวันออกเฉียงใต้ (ASEAN) ที่เริ่มใช้งานเทคโนโลยี 5G ในเชิงพาณิชย์ โดยด้านโรงพยาบาลศิริราชยังระบุว่า ‘นับตั้งแต่มีการเริ่มใช้งาน “รถพยาบาล 5G” อัตราการรอดชีวิตของผู้ป่วยเพิ่มขึ้นอย่างมีนัยสำคัญ และมีส่วนช่วยให้โรงพยาบาลศิริราชสามารถปรับเปลี่ยนการบริการสู่ความเป็นดิจิทัลได้อย่างรอบด้าน’
นายธนกล่าวเพิ่มเติมว่า นอกจากนี้ รัฐบาลยังให้ความสำคัญกับการผลักดันการดำเนินงานที่สำคัญในการใช้ประโยชน์จากเทคโนโลยี 5G ในด้านอื่นๆ อาทิ ด้านความเชื่อมโยง การเกษตร ด้านอุตสาหกรรม ด้านการศึกษา และด้านคมนาคม ซึ่งล่าสุด ในการประชุม BIMSTEC ครั้งที่ 5 (วันที่ 30 มีนาคม 2565) นายกรัฐมนตรีกล่าวถ้อยแถลงย้ำต่อผู้นำสมาชิกบิมสเทค ภายหลังรับตำแหน่งประธานบิมสเทคปี 2565-2566 ว่าไทยมุ่งมั่นที่จะขับเคลื่อนบิมสเทคไปสู่ความมั่งคั่ง สร้างความเชื่อมโยงด้านดิจิทัล ผ่านการพัฒนาโครงสร้างพื้นฐานที่อำนวยความสะดวกด้านเทคโนโลยี และใช้ประโยชน์จากนวัตกรรมและเทคโนโลยี มาใช้ในการต่อสู้กับความท้าทายต่าง ๆ เพื่ออนาคตที่ยั่งยืน และสมดุล
รัฐบาลภายใต้การนำของนายกรัฐมนตรีได้ขับเคลื่อนการพัฒนาเศรษฐกิจและสังคมของประเทศตามแนวทางยุทธศาสตร์ชาติ 20 ปี โดยมุ่งเน้นเทคโนโลยีเป็นกลไกสำคัญในการขับเคลื่อนประเทศให้บรรลุตามเป้าหมาย โดยนายกรัฐมนตรีได้กำชับ และสั่งการให้หน่วยงานต่าง ๆ เดินหน้าขับเคลื่อน และส่งเสริมให้มีการนำนวัตกรรม เทคโนโลยี และระบบดิจิทัลมาใช้ประโยชน์ในวงกว้าง ต่อยอดเพิ่มการเรียนรู้ พัฒนาความสามารถด้านการแข่งขันของประเทศอย่างมีประสิทธิภาพ สู่สังคมเศรษฐกิจดิจิทัลอย่างยั่งยืน
วันพฤหัสบดีที่ 30 กันยายน 2564
กกจ. รับรางวัลหน่วยงานที่ผ่านการรับรองมาตรฐานการให้บริการของศูนย์ราชการสะดวก ประจำปี 2564
กรมการจัดหางาน ได้ผ่านการรับรองมาตรฐานการให้บริการของศูนย์ราชการสะดวก (GECC) ประจำปี 2564 จำนวน 3 ศูนย์ ได้แก่ ศูนย์บริการจัดหางานเพื่อคนไทย (Smart Job Center)  สำนักงานจัดหางานจังหวัดเชียงราย และสำนักงานจัดหางานจังหวัดระยอง
วันที่ 30 กันยายน 2564 นายไพโรจน์ โชติกเสถียร อธิบดีกรมการจัดหางาน เข้ารับมอบโล่และตรารับรองมาตรฐานการให้บริการของศูนย์ราชการสะดวก ประจำปี 2564 จากนายอนุชา นาคาศัย รัฐมนตรีประจำสำนักนายกรัฐมนตรี ผ่านระบบ VDO Conference : Zoom Meeting ซึ่งกรมการจัดหางานได้รับรางวัลทั้งสิ้น จำนวน 3 รางวัล คือ ศูนย์บริการจัดหางานเพื่อคนไทย ( Smart Job Center) สำนักงานจัดหางานจังหวัดเชียงราย และสำนักงานจัดหางานจังหวัดระยอง โดยทั้งหมดได้รับรางวัลระดับฟ้า (ระดับพื้นฐาน)
สำหรับการจัดงานในครั้งนี้จัดขึ้นโดยสำนักงานปลัดสำนักนายกรัฐมนตรี เพื่อเป็นเกียรติแก่หน่วยงานที่ผ่านการรับรองมาตรฐานจากคณะกรรมการอำนวยการศูนย์ราชการสะดวก และเพื่อให้การบริการประชาชนของทุกหน่วยงานของรัฐมีความสะดวก รวดเร็ว เข้าถึงง่าย เป็นไปตามนโยบายของรัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรี โดยในปีนี้มีหน่วยงานที่ผ่านการรับรองมาตรฐานการให้บริการของศูนย์ราชการสะดวก (GECC) ประจำปี พ.ศ. 2564 จำนวน 888 ศูนย์
"กรมการจัดหางานจะพัฒนาและยกระดับการให้บริการประชาชนตามภารกิจของกรมการจัดหางาน เพื่อตอบสนองต่อความต้องการของประชาชนให้ดียิ่งขึ้น มุ่งสู่มาตรฐานศูนย์ราชการสะดวก หรือ Government Easy Contact Center (GECC) ตามนโยบายรัฐบาล" อธิบดีกรมการจัดหางาน กล่าว
วันจันทร์ที่ 17 มกราคม 2565
สธ.ย้ำทุกคนให้ป้องกันตนเองสูงสุดต่อเนื่อง แม้กับคนภายในครอบครัว
กระทรวงสาธารณสุข เผย ผู้เสียชีวิตด้วยโอมิครอน 2 ราย ติดเชื้อจากการสัมผัสคนในครอบครัวปัจจัยเสี่ยงเป็นผู้สูงอายุและมีโรคประจำตัว ย้ำทุกคนป้องกันตัวเองสูงสุดแม้ในครอบครัว และเข้ารับการฉีดวัคซีนโควิด 19 ทั้งเข็มปกติและเข็มกระตุ้นให้ครบตามเกณฑ์
กระทรวงสาธารณสุข เผย ผู้เสียชีวิตด้วยโอมิครอน 2 ราย ติดเชื้อจากการสัมผัสคนในครอบครัวปัจจัยเสี่ยงเป็นผู้สูงอายุและมีโรคประจำตัว ย้ำทุกคนป้องกันตัวเองสูงสุดแม้ในครอบครัว และเข้ารับการฉีดวัคซีนโควิด 19 ทั้งเข็มปกติและเข็มกระตุ้นให้ครบตามเกณฑ์เพื่อเสริมสร้างภูมิคุมกัน ลดอาการป่วยรุนแรงและเสียชีวิต
วันนี้ (17 มกราคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019กระทรวงสาธารณสุข จ.นนทบุรี นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน แถลงสถานการณ์โควิด 19 ว่า สถานการณ์ในประเทศไทยในวันนี้มีผู้ติดเชื้อรายใหม่ 6,929 ราย จังหวัดที่มีอัตราการติดเชื้อสูงสุด ได้แก่ กทม. สมุทรปราการ ชลบุรี ภูเก็ต นนทบุรี และขอนแก่น ซึ่งยังคงพบคลัสเตอร์ต่อเนื่อง เช่น ร้านอาหาร สถานบันเทิง โรงงาน สถานประกอบการ ตลาด งานสังสรรค์ พิธีกรรมทางศาสนา ค่ายทหาร นอกจากนี้ ยังมีการติดเชื้อในบุคลากรที่ปฏิบัติงานในสถานพยาบาล ได้เข้มงวดและให้ระมัดระวังเป็นพิเศษเพื่อลดผลกระทบในการให้บริการแก่ผู้ป่วย ส่วนจังหวัดนำร่องท่องเที่ยวไม่พบการติดเชื้อเพิ่มขึ้น เนื่องจากไม่ได้รับผู้เดินทางจากต่างประเทศเพิ่ม
นายแพทย์เฉวตสรรกล่าวต่อว่า ในช่วง 2 สัปดาห์ที่ผ่านมาพบผู้ติดเชื้อที่มีอาการปอดอักเสบลดลงช่วงกลางสัปดาห์และเพิ่มขึ้นเล็กน้อย ผู้ป่วยใส่ท่อช่วยหายใจมีอัตราลดลง ส่วนอัตราผู้เสียชีวิตยังอยู่ในระดับต่ำคงตัว ซึ่งถือเป็นสัญญานที่ดี โดยในวันนี้มีผู้เสียชีวิต 13 ราย ในจำนวนนี้ยังไม่ได้รับการฉีดวัคซีนถึง 11 ราย หรือร้อยละ 85 และส่วนใหญ่เป็นผู้สูงอายุเฉลี่ย 82 ปี
สำหรับกรณีผู้เสียชีวิตด้วยสายพันธุ์โอมิครอน 2 รายนั้น รายแรกเป็นหญิงไทย อายุ 86 ปี จ.สงขลามีโรคประจำตัว คือโรคอัลไซเมอร์ และเป็นผู้ป่วยติดเตียง ได้รับการฉีดวัคซีนไฟเซอร์แล้ว 2 เข็ม ได้รับเชื้อจากบุคคลในครอบครัว มีอาการไข้ มีเสมหะ ผลเอกซเรย์พบความผิดปกติในเนื้อปอด ต้องใส่ท่อช่วยหายใจและเสียชีวิตในเวลาต่อมา ส่วนรายที่ 2 เป็นหญิงไทย อายุ 84 ปี จ.อุดรธานี มีโรคประจำตัวคือ มะเร็งปอดระยะสุดท้าย เป็นผู้ป่วยติดเตียง ได้รับเชื้อจากบุคคลในครอบครัวเช่นกัน ไม่มีประวัติการได้รับวัคซีน ผู้ป่วยและญาติแยกกักรักษาตัวที่บ้าน และปฏิเสธการรักษาตัวที่โรงพยาบาล โดยให้ยาตามแผนการรักษาและติดตามต่อเนื่องระดับออกซิเจนลดลง หายใจหอบเหนื่อยและเสียชีวิตในเวลาต่อมา ทั้งนี้ ปัจจัยเสี่ยงของทั้ง 2 ราย คือ เป็นผู้สูงอายุและมีโรคประจำตัว จึงต้องขอย้ำให้ใช้มาตรการป้องกันตัวเองสูงสุดกับทุกคน แม้เป็นคนในครอบครัว และเข้ารับการฉีดวัคซีนโควิด 19 ทั้งเข็มปกติและเข็มกระตุ้นตามกำหนด เพื่อเสริมสร้างภูมิคุมกัน ลดอาการป่วยรุนแรงและเสียชีวิต
โดยการฉีดวัคซีนเข็มกระตุ้น ในผู้ที่ฉีดวัคซีนซิโนแวคและแอสตร้าเซเนก้า เข็มที่ 2 ครบในช่วงเดือน สิงหาคม - ตุลาคม ให้กระตุ้นด้วยวัคซีนแอสตร้าเซเนก้าเป็นหลัก และผู้ที่ฉีดวัคซีนแอสตร้า 2 เข็ม เมื่อเดือนสิงหาคม ให้กระตุ้นด้วยไฟเซอร์ ส่วนผู้ที่ฉีดวัคซีนชนิดเชื้อตาย คือซิโนแวคหรือซิโนฟาร์ม 2 เข็ม ครบ 4 สัปดาห์ขึ้นไป ให้กระตุ้นด้วยแอสตร้าเซเนก้า และผู้ที่เคยฉีดวัคซีนไม่ครบตามเกณฑ์ ก่อนติดเชื้อให้กระตุ้นด้วยแอสตร้าเซเนก้า
************************************* 17 มกราคม 2565
วันจันทร์ที่ 20 กันยายน 2564
การประชุมเชิงปฏิบัติการ "การจัดทำข้อมูลตัวชี้วัดผลิตภัณฑ์มวลรวมสีเขียว ภายใต้กิจกรรมการจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ปี 64
สำนักงานปลัดกระทรวงอุตสาหกรรม โดยกองยุทธศาสตร์และแผนงาน จัดการประชุมเชิงปฏิบัติการ (Workshop) การจัดทำข้อมูลตัวชี้วัดผลิตภัณฑ์มวลรวมสีเขียว (Green GDP) ผ่านระบบการประชุมทางไกล (โปรแกรม Zoom Meeting)
การประชุมเชิงปฏิบัติการ "การจัดทำข้อมูลตัวชี้วัดผลิตภัณฑ์มวลรวมสีเขียว ภายใต้กิจกรรมการจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ปี 64
วันนี้ (20 กันยายน 2564) สำนักงานปลัดกระทรวงอุตสาหกรรม โดยกองยุทธศาสตร์และแผนงาน จัดการประชุมเชิงปฏิบัติการ (Workshop) การจัดทำข้อมูลตัวชี้วัดผลิตภัณฑ์มวลรวมสีเขียว (Green GDP) ภายใต้กิจกรรมการจัดทำตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจำปีงบประมาณ 2564 โดยมี นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม เป็นประธานการประชุมฯ มีผู้แทนจากหน่วยงานในสังกัดกระทรวงอุตสาหกรรม หน่วยงานภายนอก อาทิ กรมควบคุมมพิษ สำนักงานพัฒนาวิทยาศาสตร์และเทคโนโลยีแห่งชาติ สำนักงานนโยบายและแผนทรัพยากรธรรมชาติและสิ่งแวดล้อม สำนักงานสภาพัฒนาการเศรษฐกิจและสังคมแห่งชาติ กรมพัฒนาพลังงานทดแทนและอนุรักษ์พลังงาน มหาวิทยาลัยราชภัฏธนบุรี มหาวิทยาลัยเกษตรศาสตร์ ร่วมประชุม ผ่านระบบการประชุมทางไกล (โปรแกรม Zoom Meeting)
โดยในที่ประชุม ดร.อาทิตย์ พัฒนพงศ์ชัย วิศวกรเชี่ยวชาญ กรมส่งเสริมอุตสาหกรรม ได้นำเสนอแนวทางการกำหนดนโยบายของหน่วยงานที่เกี่ยวข้องกับอุตสาหกรรมสีเขียวเพื่อเชื่อมโยงกับเป้าหมายการพัฒนาที่ยั่งยืน (Sustainable Development Goal: SDGs) และแนวคิด BCG Model แนวทางการกำหนดนโยบาย Green GDP ให้สอดคล้องกับ SDGs การพัฒนาโครงการ Bio-economy และ Circular-economy ภายใต้กรอบ Green-economy การจัดทำข้อมูลตัวชี้วัด Green GDP ให้สอดคล้องกับ BCG Model และ SD Goal การแปลงผลกระทบสิ่งแวดล้อมทั้งบวกและลบให้อยู่ในรูปเศรษฐศาสตร์และแนวทางการประยุกต์ใช้ Green GDP ของกระทรวงอุตสาหกรรม
นอกจากนี้ รศ.ดร.เศรษฐ์ สัมภัตตะกุล มหาวิทยาลัยเชียงใหม่ ได้นำเสนอการใช้แพลตฟอร์มออนไลน์ในการจัดทำข้อมูลตัวชี้วัดผลิตภัณฑ์มวลรวมสีเขียว และจัดทำตัวชี้วัดสมรรถนะทางด้านสิ่งแวดล้อม นำเสนอโดย ดร.เอกพร นวภานันท์มหาวิทยาลัยเชียงใหม่
นอกจากนี้ ภายในงานผู้เข้าร่วมการประชุมเชิงปฏิบัติการฯ ยังได้มีโอกาสทดสอบระบบสำหรับการจัดทำข้อมูลตัวชี้วัดผลิตภัณฑ์มวลรวมสีเขียว (Green GDP) เพื่อให้ทราบวิธีการเข้าใช้งานและประมวลผล รวมถึงร่วมให้ข้อคิดเห็นเพื่อการพัฒนาระบบให้มีประสิทธิภาพ และแนวทางการต่อยอดการใช้งานของระบบในอนาคต
วันศุกร์ที่ 15 กรกฎาคม 2565
กรมทางหลวง ระดมกำลังเร่งแก้ไขทางเบี่ยงงานก่อสร้างสะพานห้วยน้ำย่า ทล.2216 โคกมน - กกกะทอน จ.เพชรบูรณ์ แล้วเสร็จ
รถขนาดเล็กสามารถผ่านได้
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยตในการเดินทางของประชาชน จึงมอบให้ กรมทางหลวง (ทล.) เร่งดำเนินการซ่อมแซมทางเบี่ยงงานก่อสร้างสะพานห้วยน้ำย่าบนทางหลวงหมายเลข 2216 ตอนโคกมน - กกกะทอน ที่ กม. 85+560 ต.ศิลา อ.หล่มเก่า จ.เพชรบูรณ์ ซึ่งได้รับผลกระทบจากสถานการณ์ฝนตกหนักต่อเนื่องหลายวัน ประกอบกับน้ำป่าไหลหลาก และกระแสน้ำได้กัดเซาะทางเบี่ยงขาดมีความกว้าง 10 เมตร เมื่อวันที่ 13 กรกฎาคม 2565 ที่ผ่านมา ส่งผลให้ประชาชนผู้ใช้ทางไม่สามารถสัญจรผ่านได้
ขณะนี้ ทล. โดยแขวงทางหลวงเพชรบูรณ์ที่ 1 ได้ดำเนินการนำเครื่องจักรเข้าซ่อมแซมทางเบี่ยงแล้วเสร็จ ในช่วงเช้าของวันนี้ (15 กรกฎาคม 2565) สามารถเปิดการจราจรให้รถขนาดเล็กสามารถผ่านได้ สำหรับรถขนาดใหญ่ขอให้ใช้เส้นทางเลี่ยงทางหลวงชนบท ทช.2012 บ้านตาดกลอย - หนองยาวแทน
ทั้งนี้ ทล. ได้สั่งการให้หน่วยในพื้นที่ได้ดำเนินการติดตั้งป้ายเตือน กรวยยางไฟ กระพริบเตือน พร้อมจัดเจ้าหน้าที่อำนวยความสะดวกและประชาสัมพันธ์เพื่ออำนวยความสะดวกปลอดภัยให้กับประชาชนผู้ใช้เส้นทาง และเน้นย้ำให้หน่วยงานเฝ้าระวังและติดตามสภาพอากาศและสถานการณ์น้ำอย่างต่อเนื่อง ซึ่งจากการคาดการณ์ของกรมอุตุนิยมวิทยาแจ้งว่า ยังคงมีฝนตกต่อเนื่องและมีฝนตกหนักบางแห่ง จึงขอให้เตรียมพร้อม 24 ชั่วโมง ตามแผนป้องกันและบรรเทาสาธารณภัยเพื่อบูรณาการให้ความช่วยเหลือและบรรเทาผลกระทบต่อประชาชนได้ทันสถานการณ์ เพื่ออำนวยความสะดวกและปลอดภัยให้กับประชาชนตามนโยบายของรัฐมนตรีว่าการกระทรวงคมนาคม
ทล. ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัย พร้อมปฏิบัติตามป้ายเตือน ป้ายแนะนำและคำแนะนำของเจ้าหน้าที่อย่างเคร่งครัด หากต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์ กรมทางหลวง @prdoh1